Document ID: 31991D0319

ΑΠΟΦΑΣΗ ΤΟΥ ΣΥΜΒΟΥΛΙΟΥ της 18ης Ιουνίου 1991 σχετικά με την αναθεώρηση του προγράμματος για τη βελτίωση του περιβάλλοντος των επιχειρήσεων και για την προώθηση της ανάπτυξης των επιχειρήσεων, και ιδίως των μικρομεσαίων επιχειρήσεων μέσα στην Κοινότητα ( 91/319/ΕΟΚ )
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,
την πρόταση της Επιτροπής ( 1 ),
τη γνώμη του Ευρωπαϊκού Κοινοβουλίου ( 2 ),
τη γνώμη της Οικονομικής και Κοινωνικής Επιτροπής ( 3 ),
Εκτιμώντας :
ότι, στις 28 Ιουλίου 1989, το Συμβούλιο εξέδωσε την απόφαση 89/490/ΕΟΚ για τη βελτίωση του περιβάλλοντος των επιχειρήσεων και την προώθηση της ανάπτυξης των επιχειρήσεων, και ιδίως των μικρομεσαίων επιχειρήσεων μέσα στην Κοινότητα ( 4 )-
ότι το άρθρο 7 της απόφασης 89/490/ΕΟΚ προβλέπει ότι το αρχικό ποσό που κρίνεται αναγκαίο για την περίοδο 1990-1993 υπολογίζεται να ανέλθει σε 110 εκατομμύρια Ecu και ότι ένα περαιτέρω ποσό, εκτιμώμενου ύψους 25 εκατομμυρίων Ecu, μπορεί να κριθεί αναγκαίο κατά την ίδια περίοδο, εφόσον το αποφασίσει το Συμβούλιο μετά από αναθεώρηση του προγράμματος -
ότι κρίθηκε αναγκαίο, μετά από αναθεώρηση του προγράμματος, να δοθεί μια νέα διάσταση σ' αυτή την πολιτική, με την προοπτική της υλοποίησης της εσωτερικής αγοράς και των άλλων μέσων που περιέχονται στην Ενιαία Ευρωπαϊκή Πράξη -
ότι η αναθεώρηση αυτή αφορά ιδίως τη στήριξη της δραστηριότητας των μικρών και μεσαίων επιχειρήσεων ( ΜΜΕ ), η οποία διαμορφώνεται με βάση τα συγκεκριμένα οικονομικά δεδομένα, καθώς και την εντεινόμενη και πολύμορφη συνεργασία μεταξύ των επιχειρήσεων, η οποία αποτελεί ουσιώδες στοιχείο της υλοποίησης της εσωτερικής αγορα'ς, λόγω τόσο της θέσης που κατέχουν οι ΜΜΕ στο γενικότερο πλαίσιο της οικονομικής δραστηριότητας και της ανάπτυξης των περιφερειών, όσο και του ρόλου τους ως στοιχείων δυναμισμού, παραγωγικότητας και καινοτομίας -
ότι το πρόγραμμα αυτό ενισχύουν τα ειδικά αναπτυξιακά μέτρα για τις ΜΜΕ που προκύπτουν από τα διαρθρωτικά ταμεία - ότι οι αξιολογήσεις και οι μελέτες που αφορούν τον καθορισμό της έννοιας των μικρομεσαίων επιχειρήσεων πρέπει να συνεχιστούν - ότι πρέπει να εξασφαλιστεί η ενίσχυση ορισμένων προτύπων δράσεων, συμπεριλαμβανομένων των σχεδίων συγκέντρωσης των ΜΜΕ με διάφορους στόχους - ότι η μελέτη σκοπιμότητας σχετικά με τη δημιουργία ευρωπαϊκού παρατηρητηρίου των ΜΜΕ θα πρέπει να επιβεβαιώσει ότι πρόκειται για μέσο με σκοπό να διευκολύνει τον καθορισμό της πολιτικής της επιχείρησης, με βάση, μεταξύ άλλων στατιστικές προσπάθειες και εκτιμώντας τον αντίκτυπο των κοινοτικών δράσεων - ότι πρέπει, να συμπληρωθεί - ιδίως με την τόνωση των διαθέσιμων μέσων ή μέσων που θα δημιουργηθούν εις όφελος των ΜΜΕ - η ετήσια έκθεση αξιολόγησης που προβλέπει το άρθρο 6 της απόφασης 89/490/ΕΟΚ με συγκεκριμένες εκτιμήσεις, στα πλαίσια των προοπτικών υλοποίησης της εσωτερικής αγοράς -
ότι οι νέες αυτές κατευθύνσεις, οι οποίες βασίζονται στη διαπιστωμένη απολεσματικότητα των δράσεων που έχουν αναληφθεί, συνεπάγονται στρατηγική ποιοτικής και ποσοτικής ανάπτυξης των μέσων που εξυπηρετούν την επιχείρηση και δικαιολογούν επομένως τη διάθεση των 25 εκατομμυρίων Ecu που κρίνονται αναγκαία γι' αυτό το σκοπό -
ότι η συνθήκη δεν προβλέπει, για την έκδοση της παρούσας απόφασης, άλλες εξουσίες δράσης, εκτός από εκείνες του άρθρου 235,
ΑΠΟΦΑΣΙΖΕΙ :
Άρθρο 1
Προκειμένου να εξασφαλιστεί η βελτίωση του περιβάλλοντος των επιχειρήσεων καθώς και η προώθηση της ανάπτυξής τους, ιδιαίτερα όσον αφορά τις μικρομεσαίες επιχειρήσεις, το πρόγραμμα στήριξης των ΜΜΕ αναθεωρείται σύμφωνα με το άρθρο 7 της απόφασης 89/490/ΕΟΚ .
Η αναθεώρηση αυτή αφορά ιδιαίτερα την εντατικοποίηση και την αύξηση της αποτελεσματικότητας των μέτρων που προβλέπονται από το άρθρο 2 και από το παράρτημα της απόφασης 89/490/ΕΟΚ .
Άρθρο 2
Υπολογίζεται ότι, για την περίοδο μέχρι τις 31 Δεκεμβρίου 1993, συμπληρωματικό ποσό 25 εκατομμυρίων Ecu, το οποίο προβλέπεται από το άρθρο 7 της απόφασης 89/490/ΕΟΚ, είναι αναγκαίο για την υλοποίηση των στόχων που αναφέρει το άρθρο 1 .
Οι πιστώσεις για την εφαρμογή του συνόλου του προγράμματος θα καθορίζονται κάθε χρόνο στα πλαίσια της διαδικασίας του προϋπολογισμού .
Άρθρο 3
Συμπληρώνοντας τις ετήσιες αξιολογήσεις της επιτροπής, ανεξάρτητοι εμπειρογνώμονες θα προβούν, για λογαριασμό της τελευταίας, σε αξιολόγηση των αποτελεσμάτων που θα επιτευχθούν στα πλαίσια ολόκληρου του προγράμματος . Θα υποβληθεί έκθεση στο Ευρωπαϊκό Κοινοβούλιο και το Συμβούλιο, συνοδευόμενη από ενδεχόμενες παρατηρήσεις της Επιτροπής, πριν από την 1η Νοεμβρίου 1992 . Λουξεμβούργο, 18 Ιουνίου 1991 .

Labels: 7
4